Jelaskan Sijarah dari Kota Banjar dalam bahasa minangkabau

Disobokan dalam buku asa-usua Kota-Kota di Indonesia Tempo Doeloe nan ditulih dek Zaenuddin HM (2013) disabuikan Sijarah Kota Banjar barawa dari badirionyo Kerajoan Kertabumi. Karajoan Kertabumi dipakiroan badiri tahun 1625 dek rajo patamonyo Singaperbaya dan dilanjutkan dek anaknyo Singaperbaya II atau dikana dek Dalem Tambakbaya.

Dipakiroan lokasi pusek pamarintahan Kerajoan Kertabumi ko barado di daerah Banjar Kolot, Kecamatan Banjar. Sabalum badirionyo Kerajoan Kertabumi, wilayah Banjar marupoan hutan tarum atau nila nan banyak dipakai untuak pawarna kain.

Hutan tarum tu talatak di tapi sungai Citanduy, nan hinggo kini ko masih eksis di Kota Banjar. Sadangkan namo Banjar aratinyo tampek dan Patroman atau Pataruman marupokan hutan tarum. pado tahun 1641, pusat pamarintahan karajoan Kertabumi dipindahan dari Banjar ka Bojonglopang, Cisaga Kabupaten Ciamis katiko karajoan dipimpin dek Dalem Pager Gunung.

Di era kolonial Hindia-Belanda, wilayah Banjar basamo jo Kawasen, Pamotan, Pangandaran, dan Cijulang masuak ka wilayah Galuh Imbadanegara jo Bupati Galuh Imbadanegara Raden Aria Panji Jayanagara jo pusat pamarintahan di Imbadanegara Ciamis.

Kamudian di tahun 1815, pas Jawa dikuasoan Inggirih nan dipangantua dek Gubernur Jendral Sir Thomas Stamford Bingley Raffles, Banjar dimasukkan ka dalam wilayah Sukapura atau Tasikmalaya basamo wilayah di Ciamis bagian Selatan.

Lansuang pado tahun 1936, Banjar masuak baliak ka wilayah Ciamis pado masa Bupati Ciamis yaitu Raden Tumenggung Sunarya. Pas maso panjajahan, Banjar tumbuah manjadi pusak aktivitas masyrakaik. Lataknyo nan strategis mambuek kota ko sabagai daerah transit antaro wilayah Jawa Tengah jo Ciamis bagian selatan.

Hinggo pado tahun 1941 pemerintah Hindia Belando manjadikan Banjar sabagai wilayah Kewedanan nan mancakup Kacamatan Banjar, Kacamatan Cisaga, Kacamatan Rancah, dan Kacamatan Cimaragas.

Setelah lamo manjadi wilayah Kewedanan, pamarintah malalui PP 54 tahun 1991 mangubah status Banjar manjadi Kota Administratif nan dipakuek juo jo SK Mendagri Nomor 813.221.23-137 tangga 18 Januari 1992.

Statusnyo kamudian maningkek lai manjadi kota pas RUU Pamarintahan Kota Banjar disatujui manjadi UU di DPR pado tanggal 12 November 2002. Baru lah pado tanggal 21 Februari 2003 Banjar mamisah diri dari Kabupaten Ciamis dan manjadi daerah otonom baru.